stanford-oval/wikipedia huggingface dataset:
Dan Reynolds (muusikko)

| Daniel Coulter Reynolds |
| --- | --- |
 Daniel Reynolds vuonna 2018.
Henkilötiedot
Koko nimi:  Daniel Coulter Reynolds
Syntynyt: 14. heinäkuuta 1987 (ikä 37) Las Vegas, Nevada, Yhdysvallat
Muusikko
Laulukielet:  englanti
Tyylilajit:  vaihtoehtorock ja pop rock 
Soittimet:  kitara 
Yhtyeet:  Imagine Dragons
Levy-yhtiöt:  Interscope Records 
Aiheesta muualla
www.imaginedragonsmusic.com
  [ Muokkaa Wikidatassa ] [ ohje ]  
Daniel Coulter "Dan" Reynolds (s. 14. heinäkuuta 1987) on yhdysvaltalainen muusikko, joka tunnetaan parhaiten lasvegasilaisen rock-yhtyeen Imagine Dragonsin laulajana.
Varhainen elämä

Reynolds syntyi 14. heinäkuuta 1987 Las Vegasissa. Hänen vanhempansa ovat Christene M. ja Ronald Reynolds. Molemmat ovat kotoisin Pohjois-Nevadasta. Hänellä on 8 sisarusta, 7 veljeä  ja yksi sisko.
Reynolds on mormonina kasvanut, mutta aikuisena hieman etääntynyt mormonikulttuurista arvojensa ja valintojensa suhteen.
Ura > Imagine Dragons (2008–nykyhetki)

Reynolds oli haluton ryhtymään muusikoksi, osittain koska hänen bändikaverinsa Wayne Sermon kertoi hänelle, "Älä tee musiikkia, koska haluat tehdä musiikkia, vaan tee musiikkia, jos sinun pitää tehdä musiikkia." Kun Reynolds aloitti opiskelun Brigham Youngin yliopistossa, hän totesi, ettei voinut "tehdä mitään muuta", ja sitoutui täysin muusikon uraan. Utahissa Reynolds tapasi ja värväsi rumpali Andrew Tolmanin muodostaakseen yhtyeen yhdessä Wayne Sermonin kanssa. Reynoldsin johtamana, Imagine Dragons voitti BYU:n "Battle of the Bands" -kilpailun ja muita paikallisia kilpailuja. Basisti Ben McKee liittyi yhtyeeseen Las Vegasissa sekä myöhemmin, Andrew Tolmanin erotessa yhtyeestä, myös rumpali Daniel Platzman. Marraskuussa 2011 he allekirjoittivat levytyssopimuksen Interscope Recordsin kanssa ja alkoivat työskennellä Grammy-palkitun tuottajan Alex da Kidin kanssa.
Imagine Dragons julkaisi debyytti-albumin Night Visions ja ensimmäisen singlen "It's Time" syyskuussa 2012. Albumi voitti muun muassa Billboard-palkinnon parhaasta rock-albumista. Toinen single "Radioactive" saavutti kolmannen sijan Billboard Hot 100 -listalla ja kolmas single "Demons" kuudennen sijan. Toinen albumi Smoke + Mirrors julkaistiin helmikuussa 2015. Sen kaksi singleä, "I Bet My Life" ja "Shots", sijoittuivat Billboard Hot 100 -listalle.
Ura > Egyptian (2010)

Vuonna 2010 Reynolds tapasi Nico Vega -yhtyeen laulajan Aja Volkmanin. Hän kutsui Volkmanin auttamaan tekemiensä demojen viimeistelyssä. Kaksikko alkoi tehdä musiikkia yhdessä nimikkeellä "Egyptian". He äänittivät, tuottivat ja julkaisivat itsenäisesti neljän kappaleen pituisen EP:n digitaalisesti.
Ura > Night Street Records (2016–nykyhetki)

Elokuussa 2016 Reynolds perusti oman levy-yhtiönsä, Night Street Recordsin, ja solmi levytyssopimuksen yhdysvaltalaiselle K.Flaylle.
Ura > Night Street Records (2016–nykyhetki) > Hengellinen puoli

Laulajan mormonitausta on vahvasti esillä Reynoldsin lyriikoissa. Omien sanojensa mukaan hänen tyylilleen ei sovi juhlimisesta tai seksuaalisuudesta laulaminen, vaan hän syventyy vahvasti tunteisiin sekä ongelmiin yksilön ja yhteiskunnan tasolla.
Hän on yhtyeensä kanssa järjestänyt kaksi kertaa "Loveloud"-nimiset musiikkifestivaalit LGBTQ-Youthia tukemaan vuosina 2017 ja 2018. Hän julkaisi vuonna 2018 "Believer"-dokumentin, joka myös liittyy seksuaalitasa-arvoon sekä Reynoldsin omaan elämään.
Yhtye on myös perustanut Jesse Robinsonin ja tämän vanhempien avulla "Tyler Robinson Foundationin", jonka tarkoituksena on tukea ja rahoittaa lasten syöpähoitoja laajasti. Tyler Robinson Foundation -järjestö aloitti vuosien 2012 ja 2013 aikana Jesse Robinsonin veljen, Tylerin, kuoltua syöpään.
Yksityiselämä

Reynolds ja Aja Volkman avioituivat 5. maaliskuuta 2011, ja heillä on neljä lasta. Reynoldsilla on selkärankareuma ja hän on puhunut siitä avoimesti julkisuudessa. Hän on myös julkisesti kertonut sairastaneensa masennusta yläkouluikäisenä.
Tuomas Rajajärvi

Tuomas Rajajärvi (s. 1949 Kotka) on suomalainen arkkitehti, joka oli pitkäaikainen Helsingin kaupungin kaupunkisuunnitteluviraston päällikkö. Rajajärvi opiskeli Berliinin teknillisessä yliopistossa. Hän on Suomen Arkkitehtiliiton jäsen.
Kaupunkisuunnitteluviraston päälliköksi Rajajärvi valittiin alkuvuonna 2000. Helsingin kaupunginvaltuustossa suurimmat valtuustoryhmät kannattivat hänen valintaansa yksimielisesti.
Rajajärvi kannatti City-Centerin (Makkaratalon) saneerausta. Vuonna 2012 hän uskoi, että Helsingin rakentamisen painopiste sijaitsee idässä ja pääkaupunki saa tasapainoa Östersundomin suunnalta. Hän ajoi Katajanokan rannan hotellihanketta voimakkaasti.
Rajajärvi on asunut Suomen lisäksi Berliinissä.
Aiheesta muualla

Rajajärven haastattelu: Kaupunkisuunnittelun konkari (Arkistoitu – Internet Archive) (PDF)
Dango

Yaki dangot paistumassa grillissä
Dango (団子, Dango) on japanilainen myky ja mochiinsukuinen mochikosta (riisijauho) valmistettu makeinen. Sitä tarjoillaan usein vihreän teen kanssa.
Dangoa syödään vuoden ympäri, mutta tiettyjä laatuja syödään perinteisesti tiettyinä ajankohtina. Kolmesta neljään dangoa tarjoillaan usein vartaassa.
Lajit

Dangoja on useita eri laatuja, jotka on usein nimetty niiden päällä tai kanssa tarjoiltavien erilaisten höysteiden kanssa.
Anko: Yleisesti tunnettu (makeana) punapaputahnana, vaikka harvoin käytetäänkin myös muita raaka-aineita kuin adsukipapuja.
Chadango: Vihreällä teellä maustettu dango.
Bocchandango: Kolmivärinen dango, joista yksi on värjätty adsukipavuilla, toinen kananmunilla ja kolmas vihreällä teellä.
Denpundango: Hokkaidōltakotoisin oleva dango-laatu, joka on valmistettu perunajauhosta ja makeutetuista keitetyistä pavuista (tai amanattōsta) ja paistettu grillissä.
Kuridango: kastanjatahnalla päällystetty dango.
Chichidango: Makeahko kevyt herkku, jota syödään usein jälkiruokana.
Hanamidango: Myös kolmivärinen hanamidango, jota valmistetaan perinteisesti kirsikankukkien katselusesonkina. Tästä juontuu nimi  Hanami (Hanami tarkoittaa ”kukkien katselu”; hana tarkoittaa ”kukka” ja mi tarkoittaa ”katsoa”).
Gomadango: sesaminsiemenillä päällystetty dango, joka on sekä makea että suolainen.
Kibidango: Hirssijauhoista valmistettu dango. Tämä lajike on kuuluisa esiintymisestään Momotarōn tarinassa, jossa mainittu Momotarō tarjoaa kibidangoa kolmelle puhuvalle eläimelle vaihtokauppana heidän avustaan demoneita vastaan taistelussa. Who offers the rounded ball (not skewered) to three talking animals in exchange for their aid in fighting demons.
Kinako: Paahdetulla soijajauholla kuorrutettu dango.
Kushidango: Vartaaseen lävistetty dango.
Mitarashi: Soijakastikkeesta, sokerista ja tärkkelyksestä valmistetulla liemellä valeltu dango.
Nikudango: Eräänlainen lihapulla.
Teppanyaki: Vartaaseen lävistetty teppanyakin makuinen dango.
Sasadango: Pääasiassa Niigatan prefektuurissa valmistettava ja syötävä dango. Sasadangoa on kahta eri lajiketta: ”Onnadango” ja ”Otokodango”. Onnadango (kirjaimellisesti ”naisdango”) on täytetty ankolla, kun taas otokodango (kirjaimellisesti ”miesdango”) on täytetty kinpiralla. Danko kääritään sasan lehtiin säilyvyyden takia.
Johdetut termit

Yleinen japanilainen sananlasku “Hana yori dango” (花より団子, “Hana yori dango”  kirjaimellisesti, ”mykyjä ennemmin kuin kukkia”) viittaa käytännön asioiden suosimiseen ennen estetiikkaa.
Dangon kaltaisista nutturoista toisella puolella päätä koostuvaa kampausta kutsutaan joskus nimellä odango.
Dorodango on japanilainen taidemuoto, jossa maasta ja vedestä muovaillaan kiiltävä, biljardipalloa muistuttava pallo.
Aiheesta muualla

Kuvia tai muita tiedostoja aiheesta Dango Wikimedia Commonsissa
Daimler Truck

| Daimler Truck AG |
| --- | --- |

ISIN:  DE000DTR0CK8
Perustettu:  1. marraskuuta 2019
Puheenjohtaja:  Martin Daum
Kotipaikka:  Leinfelden-Echterdingen, Saksa
Toimiala:  autoteollisuus
Tuotteet:  kuorma-autot linja-autot
Tytäryhtiöt:  Daimler Truck North America Beijing Foton Daimler Automotive
Kotisivu:  www.daimlertruck.com/en/
Infobox OKVirheellinen NIMI-arvo: 
Setra-linja-auto moottoriurheiluradalla Madridissa keväällä 2024.
Daimler Truck AG on yksi maailman suurimpia hyötyajoneuvovalmistajia 35 pääasiallisella sijainnillaan maailmanlaajuisesti ja noin 100,000 työntekijällään. Daimler Truckin kotipaikka on Leinfelden-Echterdingenissa, Saksassa. Daimler Truck valmistaa kuorma-autoja Freightliner- ja Mercedes-Benz-merkkisinä sekä linja-autoja Mercedes-Benz ja Setra -merkeillä. Daimler Truck oli saksalaisen Daimler AG:n tytäryhtiö, kunnes se listautui Frankfurtin pörssiin 10. joulukuuta 2021.
Daimler Truck valmistaa dieselmoottoreita Mercedes-Benz-merkillä Sisu-kuorma-autoihin.
Ensimmäinen Daimler-kuorma-auto vuodelta 1896
Kuorma-automerkkejä

BharatBenz
Freightliner
FUSO
Mercedes-Benz
Western Star
Linja-automerkkejä

Mercedes-Benz
Setra
Thomas Built Buses
Aiheesta muualla

Daimler Truckin mediasivusto
Torgrim Eggen

Torgrim Eggen (s. 29. lokakuuta 1958 Oslo) on norjalainen kirjailija, journalisti ja muusikko. Hän toimi aiemmin Nye Takter-, Arbeiderbladet-, Beat- ja Dagbladet -lehtien toimittajana ja työskenteli myös ilmaislehti Natt&Dagin päätoimittajana. Eggen on lisäksi soittanut bassoa The Cut -yhtyeessä.
Teokset

1991 – Nisser & Dverge – satiirinen kulttuuritietosanakirja, laadittu yhdessä Herman Willisin ja Hans-Olav Thyvoldin kanssa.
1992 – Gjeld – romaani.
1995 – Hilal – romaani.
1996 – Internett for tvilere – opas.
1997 – Den nye Dylan – romaani.
1999 – Larmen og vreden : guide til de 100 mest nødvendige rockplatene, kirjoitettu yhdessä Sindre Kartvedtin kanssa, kuvittaja Steffen Kverneland.
2000 – Pynt – romaani.
2002 – Duften av Havana – teos sikareista ja sikareidenpoltosta, kuvittaja Rolf M. Aagaard.
2003 – Trynefaktoren – romaani.
2004 – Farlig godt : fortellinger om verdens beste råvarer, kirjoitettu yhdessä Jan Omdahlin kanssa, kuvittaja Knut Bry.
2006 – Hermanas – romaani.
2007 – Manhattan. Historier om New York – romaani.
2019 - Axel. Fra smokken til Ovnen. Storyen om Axel Jensen.
Teokset > Suomennettuja teoksia

Sisustaja – romaani, Gummerus 2005.
Pärstäkerroin – romaani, Gummerus 2006.
Kaksoset - romaani, Gummerus 2008.
Aiheesta muualla

Torgrim Eggenin kotisivut
Torgrim Eggen Gummerus Kustannuksen sivuilla (Arkistoitu – Internet Archive)
Tyrvään kihlakunta

Tyrvään kihlakunta (ruots. Tyrvää härad) on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
Karkku
Kiikka
Kiikoinen
Lavia
Mouhijärvi
Suodenniemi
Suoniemi
Tyrvää
Vammalan kauppala
Kihlakunnan maapinta-ala oli 1 767,98 km² (1.1.1938), ja sen väkiluku oli 33 062 henkeä (31.12.1939).
Terry Riley

| Terry Riley |
| --- | --- |
 Terry Riley vuonna 2017.
Henkilötiedot
Syntynyt: 24. kesäkuuta 1935 (ikä 89)
Ammatti:  säveltäjä
Muusikko
Tyylilajit:  minimalismi
Soittimet:  piano, koskettimet, saksofoni
Levy-yhtiöt:  BYG Actuel 
Aiheesta muualla
terryriley.net
  [ Muokkaa Wikidatassa ] [ ohje ]  
Terry Riley (s. 24. kesäkuuta 1935 Colfax, Kalifornia) on yhdysvaltalainen säveltäjä ja kosketinsoittaja sekä eräs varhaisimmista musiikin minimalismin kehittäjistä Steve Reichin, Philip Glassin ja La Monte Youngin ohella.
Riley valmistui säveltäjäksi Kalifornian yliopistosta, mutta suurimmat vaikutteensa hän kuitenkin sai intialaiselta laulajalta Pandit Pran Nathilta. 1950- ja 1960-luvulla Riley matkusti usein Intiaan opiskellakseen tablan ja tamburan soittoa sekä laulua. 1960-luvulla Riley matkusteli paljon myös Euroopassa elättäen itsensä muun muassa kapakkapianistina. Elokuussa 1963 hän toteutti yhdessä Henrik Otto Donnerin ja Ken Deweyn kanssa Suomen ensimmäisen happeningin Street Piece. Vuonna 1971 Riley alkoi opettaa Mills Collegessa klassista intialaista musiikkia.
Uraauurtava sävellys oli In C: se koostuu 53:sta noin tahdin pituisesta melodiapätkästä C-duurissa, joita kukin muusikko toistaa haluamansa määrän ennen siirtymistään seuraavaan. Kun muusikoita on useita (Riley mainitsee partituurissa 35 enimmäismääräksi) tuloksena on rikas ja monimutkainen, staattinen mutta samalla alati vaihtuva rytminen ja harmoninen kuvio. Sävellys kestää 45–90 minuuttia.
Riley esitti 1960-luvulla säännöllisesti yön yli kestäviä soolokonsertteja vanhalla urkuharmonilla, nauhurilla ja saksofonilla, ja useat hänen julkaistut levynsä ovatkin pitkälle 1970-luvulle saakka vastaavanlaisia konsertteja vinyylilevyn rajoihin typistetyssä muodossa: pitkiä sähköuruilla soitettuja teemojen toistoon ja modaalisiin asteikkoihin perustuvia improvisaatioita.
1980-luvulta lähtien Riley on tehnyt paljon yhteistyötä jousikvartetti Kronos Quartetin kanssa. 1990-luvulla hän alkoi myös säveltää suuremmille kokoonpanoille mutta esiintyy edelleen mielellään yksinään.
Teoksia

1960 Jousikvartetto
1964 In C (periaatteessa mille tahansa kokoonpanolle)
1967 Poppy Nogood & The Phantom Band (sopraanosaksofonille ja sähköuruille)
1969 A Rainbow In Curved Air (sähköuruille)
1971 Persian Surgery Dervishes (sähköuruille)
1975 Descending Moonshine Dervishes (sähköuruille)
1978 Shri Camel (sähköuruille)
1984 Songs For The Ten Voices Of The Two Prophets (sähköuruille ja ihmisäänelle)
1984 Sunrise Of The Planetary Dream Collector (jousikvartetille)
1984 Mythic Birds Waltz (jousikvartetille)
1984 Cadenza On The Night Plain (jousikvartetille)
1986 The Harp Of New Albion (pianolle)
1989 Salome Dances For Peace (jousikvartetille)
1991 Jade Palace (orkesterille)
1993 The Book of Abbeyozzud (soolokitaralle ja kitarayhtyeelle)
2000 Banana Humberto 2000 (pianokonsertto)
Aiheesta muualla

Kuvia tai muita tiedostoja aiheesta Terry Riley Wikimedia Commonsissa
Terry Rileyn kotisivu.
Sävellyksen In C partituuri (Arkistoitu – Internet Archive).
Lyhyt elämäkerta (Arkistoitu – Internet Archive). (englanniksi)
NewMusicBox: keskustelu Frank J. Oterin kanssa, 2000 (Arkistoitu – Internet Archive). (englanniksi)
Topenon työväentalo

| Topenon työväentalo |
| --- | --- |
Sijainti:  Topeno, Loppi
Valmistumisvuosi:  1908
Rakennuttaja:  Topenon Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Topenon työväentalo oli Lopen kunnan Topenon kylässä sijainnut työväentalo.
Historiaa

Topenon työväenyhdistys perustettiin vuonna 1906. Vuonna 1908 se ilmoitti SDP:n puoluetilastoon omistavansa talon. Yhdistyksen jäsenluku tuolloin oli 40. Talolla järjestettiin muun muassa luentokursseja, iltamia ja syysjuhlia. 1920-luvun puolivälissä taloa mahdollisesti korjattiin tai laajennettiin, sillä yhdistykselle myönnettiin lupa järjestää arpajaiset rakennusrahaston kartuttamiseksi. Sotien jälkeen yhdistys liittyi SKDL:oon. Vuonna 1947 talolla järjestettiin vaalitilaisuus, jossa puhui ministeri Yrjö Murto. Talon vaiheista 1940-luvulta eteenpäin ei ole tietoa.
Tulikki

| Tulikki |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Gesneriakasvit Gesneriaceae
Suku::  Tulikit Gloxinia
Laji::  sylvatica
Kaksiosainen nimi
 Gloxinia sylvatica  (Kunth) Wiehler 
Synonyymit
 Seemannia sylvatica (Kunth) Hanst. 
Katso myös
   Tulikki Wikispeciesissä   Tulikki Commonsissa 
Infobox OKNimi-testi OK: 
Tulikki (Gloxinia sylvatica, syn. Seemannia sylvatica) on tulikkien sukuun kuuluva kasvilaji. Lajia esiintyy Etelä-Amerikassa: Perussa, Boliviassa, Ecuadorissa, Brasiliassa ja Paraguayssa.
Tulikkia kasvatetaan huonekasvina. Se viihtyy valossa, mutta ei suorassa auringon paahteessa. Kasvualustan tulee olla tasaisesti kostea. Kasvia on hyvä lannoittaa sekoittamalla kasteluveteen lannoitetta silloin tällöin.
Aiheesta muualla

Kassu – Kasvien suomenkieliset nimet: Tulikki (Gloxinia sylvatica)
Global Biodiversity Information Facility (GBIF): Seemannia sylvatica (englanniksi)
UniProt: Taxonomy - Seemannia sylvatica (englanniksi)
Topfield Application Program

Topfield Application Program (TAP) on joihinkin Topfield-digitelevisiovirittimiin soveltuva avoin rajapinta. Rajapinnan avulla voidaan tehdä TAPeja (Topfield Application Program) käyttäen C- tai C++-ohjelmointikieliä. TAPeja voidaan asentaa moniin, muttei kaikkiin, Topfieldin kahden virittimen PVR-malleihin.
TAP voi esimerkiksi olla peli, parempi ohjelmaopas tai ohjelma, joka parantaa laitteen toimintoja muilla tavoin.
Aiheesta muualla

Antares 1.0 tiedonsiirto-ohjelma windows 7 64 bit (Arkistoitu – Internet Archive)
Tuomari Nurmio ja Köyhien ystävät

| Tuomari Nurmio ja Köyhien Ystävät |
| --- | --- |
 Tuomari Nurmio ja Köyhien ystävät Helsingin Kaivopuistossa vuonna 1979.
Tiedot
Toiminnassa:  1979–1979
Tyylilaji:  Rock and Roll Rautalanka Rockabilly Folkmusiikki
Kotipaikka:  Suomi
Laulukieli:  suomi
Jäsenet:  Tuomari Nurmio   Esa Pulliainen   Hans Etholén   Juha Takanen  
Infobox OKNimi-testi OK: 
Tuomari Nurmio ja Köyhien ystävät oli suomalainen rock-yhtye, joka toimi 1970-luvun lopussa. Yhtyeen hajoamisen jälkeen sen jäsenet Tuomari Nurmiota lukuun ottamatta perustivat Agents-yhtyeen, joka toimii yhä.
Tuomari Nurmio julkaisi ensimmäisen singlensä vuonna 1979 Orpojen tuki -studioryhmän kanssa. Hän saavutti kappaleensa Valo Yössä avulla julkisuutta ja etsi nyt itselleen yhtyettä. Dave Lindholm kuuli tämän ja esitteli Nurmiolle silloisen roudarinsa Esa Pulliaisen, jonka tiesi taitavaksi kitaristiksi. Nurmio ja Pulliainen lyöttäytyivät yhteen. He löysivät rumpaliksi Takasen ja basistiksi Etholénin, jolloin bändi oli valmis ja sai nimekseen Köyhien Ystävät.
Yhtyeen ainoa studioalbumi Kohdusta hautaan julkaistiin vuonna 1979.  Se koostuu pääosin Nurmion sävellyksistä tai suomennoksista. Albumi menestyi hyvin, ja sen jälkeen lähdettiin kiertämään Suomea. Pian yhtye hajosi kuitenkin musiikillisiin erimielisyyksiin. Nurmio etsi uudet soittajat ympärilleen ja perusti Viides kolonna -yhtyeen, joka edusti hänen uutta, kokeilevaa linjaansa. Loput jäsenet perustivat Pulliaisen johdolla Agents-rautalankayhtyeen.
Kokoonpano

Tuomari Nurmio – laulu, kitara
Esa Pulliainen – kitara
Hans Etholén – basso
Juha Takanen – rummut
Julkaisut

Kohdusta hautaan (1979)
Tuomo Keski-Ojala

Tuomo Reijo Juhani Keski-Ojala (s. 21. kesäkuuta 1961 Kannus) on aktiiviuransa päättänyt suomalainen kestävyysjuoksija. Hän edusti vuodesta 1996 lähtien Teivo Stayersia ja vastasi koko uransa ajan itse omasta valmennuksestaan. Kalevan kisoista Keski-Ojala saavutti 10 000 metrin juoksun pronssia vuonna 1996. Lisäksi hän saavutti kaksi kultaa 20 kilometrin tiejuoksussa vuosina 1992 ja 1993 sekä pronssia 12 kilometrin maastojuoksussa vuonna 1996. Virallisissa kilpailuissa hän ei ole esiintynyt vuoden 2009 jälkeen.
Torho

| Torho |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi
Koordinaatit:  60°46′59″N, 24°18′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  Välijoki 
Järvinumero:  35.886.1.018
Mittaustietoja
Pinnankorkeus:  92,1 m  
Rantaviiva:  2,314 km  
Pinta-ala:  21,149 ha  
 fiTorho 
Torho  on Kanta-Hämeessä Lopella Topenon ja Ourajoen kylien lähellä sijaitseva järvi.
Maantietoa

Järven pinta-ala on 21 hehtaaria ja se on 700 metriä pitkä ja 650 metriä leveä. Se on muodoltaan melko pyöreä, mutta kaakkoisrannassa sillä on pyöreä niemi. Järvi on matala ja ruohottunut. Sen rantaviivan pituus on 2,3 kilometriä ja sen rannat ovat pääasiassa metsämaata. Osa rannoista ovat soistuneita ja etenkin ojien suut ovat liettyneitä. Järven lähiympäristössä on kaksi maatilaa ja niiden pellot, mutta rannoille on rakennettu kuusi vapaa-ajan asuntoa. Niille johtaa tiet yhdystieltä 2871.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Järven vedenpinnan korkeus on 92,1 metriä mpy. ja siihen on johdettu viisi suo- tai pelto-ojaa. Lisäksi sen etelärantaan laskee Heinijoki ja Kaartjoki, jonka nimitys on alajuoksulla sekä Ourajoki että Topenonjoki. Järven oma laskujoki on Välijoki, joka laskee Lairoon. Järvillä on sama vedenpinnan korkeus. Välijoki on yksi osuus Kaartjoesta ja molemmat järvet ovat Kaartjoen läpivirtausjärviä.
Historiaa

Vuoden 1855−1856 Kalmbergin kartastossa järven nimi kirjoitettiin ”Tarhojärvi”. Järven vedenpinta vaikuttaa kartassa olevan nykyistä korkeampi, sillä Välijoki on piirretty pikemminkin salmeksi kuin joeksi. Järvi on kartassa autio, mutta tulo-ojien varret ja osa järven rantoja on raivattu niityiksi. Vuoden 1961 peruskartassa Välijoki on myös piirretty leveämmäksi, mutta osa uomasta on meritty soistuneeksi.
Terry Riley: Requiem for Adam

| Terry Riley: Requiem for Adam Kronos Quartet |
| --- | --- | --- |

Studioalbumin tiedot
 Äänitetty : 29. huhtikuuta 1999, 14.–17. elokuuta 2000, Skywalker Sound, Nicasio, Kalifornia
 Julkaistu: 4. syyskuuta 2001
 Tuottaja(t): Judith Sherman
 Tyylilaji: taidemusiikki
 Kesto: 47.53
 Levy-yhtiö: Nonesuch (79639)
Kronos Quartetin muut julkaisut
|  Caravan 2000 | Terry Riley: Requiem for Adam 2001 | Steve Reich: Triple Quartet 2001 |
Terry Riley: Requiem for Adam on yhdysvaltalaisen jousikvartetti Kronos Quartetin albumi, joka julkaistiin vuonna 2001 levymerkillä Nonesuch Records. Levyllä kuullaan yhdysvaltalaisen Terry Riley sävellyksiä.
Kappaleet

Kaikki sävellykset Terry Riley.
Ascending the Heaven Ladder – 13.24
Cortejo Fúnebre en el Monte Diablo – 7.05
Requiem for Adam – 21.18
The Philosopher’s Hand – 5.57
Kokoonpano

Jennifer Culp – sello
David Harrington – viulu
John Sherba – viulu
Hank Dutt – alttoviulu
Terry Riley – piano, syntetisaattori
Aiheesta muualla

Terry Riley: Requiem for Adam discogs.com -sivustolla
Tuomo Kyhä

| Tuomo Kyhä> Henkilötiedot |
| --- | --- |
Syntynyt: 9. elokuuta 1976 (ikä 48) Pori, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  100 kg
Pelaajaura
Pääsarjaura:  1998–2001
Aik. seurat:  Hermes (I-divisioona)   Ässät (SM-liiga)   Sterzing/Vipiteno (Serie A)   Bracknell Bees (BISL)
Tuomo Kyhä (s. 9. elokuuta 1976 Pori) on entinen suomalainen jääkiekkopuolustaja. Hän pelasi ennen pääsarjauraansa A-nuorten I-divisioonaa TuTossa sekä nuorten SM-liigaa Porin Ässissä, jossa hän voitti viimeisellä kaudellaan A-nuorten pronssia vuonna 1997. Kyhä pelasi junioreissa voitetun pronssin jälkeen yhden kauden jääkiekon I-divisioonaa Kokkolan Hermeksessä ennen siirtoaan vuonna 1998 Ässien edustusjoukkueeseen, jossa hän pelasi kolme kautta ja yhteensä 154 ottelua. Kyhä teki ensimmäisen ja samalla ainoan SM-liigamaalinsa 28. joulukuuta 1999 Turun Palloseuraa vastaan pelatussa vierasottelussa, jossa hän vastasi toisen erän ainoasta maalista ohittamalla TPS-maalivahti Fredrik Norrenan. Ottelu oli molemmille joukkueille ensimmäinen joulutauon jälkeen ja päättyi Ässien tappioon maalein 4–3.
Kyhä teki Ässien kanssa vuoden jatkosopimuksen kauden 1999–2000 jälkeen. Uransa ainoan SM-liigamaalin lisäksi hän keräsi kauden aikana suurimman osan SM-liigauransa rangaistusminuuteista kerättyään niitä 50 ottelussa 109. Kolmannen Ässissä pelaamansa kauden 2000–2001 jälkeen Kyhä teki sopimuksen Ruotsin Allsvenskaniin kiirunalaiseen Kiruna Minersiin, jossa hän ei pelannut kuitenkaan lopulta otteluakaan. Kiirunan sijaan Kyhä pelasi viimeisellä kaudellaan 2001–2002 Italian Serie A:ta Sterzing/Vipitenossa sekä Britannian BISL:ää Bracknell Beesin joukkueessa, kunnes lopetti pelaajauransa.
Pelaajauransa jälkeen Kyhä on toiminut SM-liigan Alumnien tähtien jakajana Ässien kotiotteluissa muun muassa kaudella 2018–2019 sekä edustanut Ässiä SM-liigan alumniottelussa Rauman Lukkoa vastaan joulukuussa 2016 ja HIFK:ta vastaan lokakuussa 2017. Pelaajauransa aikana Kyhää luonnehdittiin ”vahvaksi ja selkeäksi peruspakiksi, joka keskittyy oman pään peliin ja osaa myös kovat taklaukset”.